ಟಿಟಿಡಿಯ 743 ಮಂದಿಗೆ ಸೋಂಕು, ಮೂವರು ಸಾವು ತಿರುಮಲ,ಆ.9: ಕೊರೊನಾ ಲಾಕ್ ಡೌನ್ ನಂತರ ಅವಕಾಶ ನೀಡಿದ ಬಳಿಕ ತಿರುಪತಿ ಟಿಟಿಡಿಯ 743 ಮಂದಿಗೆ ಸೋಂಕು ತಗುಲಿದೆ.ಈ ಕುರಿತು ಟಿಟಿಡಿ ಕಾರ್ಯಕಾರಿ ಅಧಿಕಾರಿ ಅನಿಲ್ ಕುಮಾರ್ ಸಿಂಗ್ ಹೇಳಿಕೆ ನೀಡಿದ್ದು ಜೂ 11ರಂದು ದೇವಾಲಯದ ಬಾಗಿಲು ತೆರೆದ ಬಳಿಕ 743 ಸಿಬ್ಬಂದಿಗೆ ವೈರಾಣು ತಗುಲಿದ್ದು ಈ ಪೈಕಿ 402 ಮಂದಿ ಚೇತರಿಸಿಕೊಂಡಿದ್ದಾರೆ. ಉಳಿದ 338 ಸಿಬ್ಬಂದಿ ಚಿಕಿತ್ಸೆ ಪಡೆಯುತ್ತಿದ್ದಾರೆ ಎಂದು ತಿಳಿಸಿದ್ದಾರೆ.ಸೋಂಕಿನಿಂದಾಗಿ ಮೂವರು ಸಿಬ್ಬಂದಿ ಸಾವನ್ನಪ್ಪಿದ್ದಾರೆ. ಸಿಬ್ಬಂದಿಗೆ ಉತ್ತಮ ರೀತಿಯಲ್ಲಿ ಚಿಕಿತ್ಸೆ ನೀಡಲಾಗುತ್ತಿದೆ ಎಂದರು.ಕೇವಲ ತಿರುಪತಿಯಲ್ಲಿ ಮಾತ್ರ ಕೊರೊನಾ ಪ್ರಕರಣಗಳು ಏರಿಕೆಯಾಗುತ್ತಿಲ್ಲ.ದೇಶದಲ್ಲೂ ಹೆಚ್ಚಳವಾಗುತ್ರಿದೆ. ಜುಲೈ ತಿಂಗಳಲ್ಲಿ 2.38ಲಕ್ಷ ಜನರು ತಿಮ್ಮಪ್ಪನ ದರ್ಶನ ಪಡೆದಿದ್ದಾರೆ ಎಂದು ಅವರು ಹೇಳಿದರು.